Wolseisoen eindig op ’n hoë noot - AgriOrbit
Home Markets Wolseisoen eindig op ’n hoë noot
Die 2019/20-wolseisoen het onlangs op ’n positiewe noot afgesluit, met sowat 94,1% van die 9 753 bale wat verkoop is. Die mark het met 0,9% (130 punte) verbeter en teen ’n waarde van R145,66/kg vir skoonwol gesluit. Die Australiese EMI het met 1,8% toegeneem.
Die rand was 0,9% sterker teen die Amerikaanse dollar en 0,3% op teenoor die euro, vergeleke met die vorige veiling. Die mark het met 1,9% verbeter in Amerikaanse dollarterme.
Volhoubaar-geproduseerde wolle vertoon goed
Die mark het langsaam begin met goeie toenames op die tweede dag om 0,9% op teenoor die vorige veiling te sluit. Die rand was wisselvallig, maar het 0,9% sterker gesluit teen die Amerikaanse dollar, met ’n 1,9% toename in Amerikaanse dollarterme.
Die Australiese mark het ook laer geopen maar positief gesluit. Die goeie gehalte Merino-vagwol het sterk mededinging uitgelok, veral in die medium-mikronklasse. Volhoubaar-geproduseerde wolle het goed vertoon.
Die grootste kopers op die veiling was Standard Wool SA, Modiano SA, Stucken & Co en Lempriere SA.
18 mikron daal met 2% en sluit teen R167,48/kg.
18,5 mikron neem toe met 0,4% en sluit teen R159,12/kg.
19 mikron verhoog met 0,3% en sluit teen R152,40/kg.
19,5 mikron versterk met 1,9% en sluit teen R150,01/kg.
20 mikron is 0,2% op en sluit op R146,69/kg.
20,5 mikron is 0,3% sterker en sluit op R144,02/kg.
21 mikron styg met 1,3% en sluit op R144,74/kg.
21,5 mikron het 1% afgeneem en sluit op R144,34/kg.
22 mikron daal 1,5% en sluit op R140,90/kg.
22,5 mikron is 1,7% beter en sluit op R137,85/kg. – Cape Wools SA
Previous articleSkryf nou in vir die FNB Sauvignon Blanc Top 10
Next articleNamibian Brahman Breeders’ Society settles lawsuit